V poznámke pod čiarou * v tabuľke predbežného čerpania v prílohe 1 sa uvádza, aká by bola situácia, pokiaľ by sa ukazovateľ uplatnil na celkové rozpočtové prostriedky pre tento článok vrátane pripísaných príjmov vo výške 469,3 milióna EUR. Ak by sa ukazovateľ uplatnil na celkové finančné prostriedky, pri ktorých sa očakávalo, že budú k dispozícii pre tento článok (1 305,5 milióna EUR), vyšlo by nedostatočné čerpanie vo výške – 168,3 milióna EUR.

Túto úroveň čerpania spôsobili predovšetkým výdavky na režim operačných fondov pre organizácie výrobcov a na ostatné opatrenia v odvetví ovocia a zeleniny, ktoré sú financované tak zo schválených rozpočtových prostriedkov, ako aj z pripísaných príjmov (poznámka: podrobnosti sa uvádzajú v bode 2). Naproti tomu sa ukazovateľ za obdobie do 31. augusta 2015 uplatňuje len na schválené rozpočtové prostriedky vo výške 836,2 milióna EUR, neberú sa teda do úvahy pripísané príjmy.

3.1.3.Mlieko a mliečne výrobky (+ 36,5 milióna EUR)

Túto úroveň čerpania spôsobili predovšetkým výdavky na skladovanie a na ostatné opatrenia v odvetví mlieka a mliečnych výrobkov (rozpočtová položka 05 02 12 99), ktoré sú financované tak zo schválených rozpočtových prostriedkov, ako aj z pripísaných príjmov (poznámka: podrobnosti sa uvádzajú v bode 2). Naproti tomu sa ukazovateľ za obdobie do 31. augusta 2015 uplatňuje len na schválené rozpočtové prostriedky vo výške 77,1 milióna EUR, neberú sa teda do úvahy pripísané príjmy.

V poznámke pod čiarou * v tabuľke predbežného čerpania v prílohe 1 sa uvádza, aká by bola situácia, pokiaľ by sa ukazovateľ uplatnil na celkové rozpočtové prostriedky pre tento článok vrátane pripísaných príjmov vo výške 54,3 milióna EUR. Ak by sa ukazovateľ uplatnil na celkové finančné prostriedky, pri ktorých sa očakávalo, že budú k dispozícii pre tento článok (131,4 milióna EUR), vyšlo by nedostatočné čerpanie vo výške – 17,2 milióna EUR.

Komisia očakáva nižšie čerpanie rozpočtových prostriedkov pre program na podporu konzumácie mlieka v školách a na krízové opatrenia, ktoré sú k dispozícii na skladovanie a na ostatné opatrenia v odvetví mlieka a mliečnych výrobkov. Útvary Komisie momentálne očakávajú nedostatočné čerpanie prostriedkov z tohto rozpočtového článku do konca rozpočtového roka.

3.2.Priama pomoc

Čerpanie rozpočtových prostriedkov na priame platby bolo v porovnaní s úrovňou ukazovateľa k 31. augustu 2015 vyššie o 819,4 milióna EUR.

3.2.1.Oddelená priama pomoc (+ 883,8 milióna EUR v porovnaní so schválenými rozpočtovými prostriedkami)

Túto úroveň čerpania spôsobili predovšetkým výdavky na režim jednotnej platby, ktorý je financovaný tak zo schválených rozpočtových prostriedkov, ako aj z pripísaných príjmov (poznámka: podrobnosti sa uvádzajú v bode 2). Naproti tomu sa ukazovateľ za obdobie do 31. augusta 2015 uplatňuje len na schválené rozpočtové prostriedky vo výške 37 397 miliónov EUR, neberú sa teda do úvahy pripísané príjmy.

V poznámke pod čiarou * v tabuľke predbežného čerpania v prílohe 1 sa uvádza, aká by bola situácia, pokiaľ by sa ukazovateľ uplatnil na celkové rozpočtové prostriedky pre tento článok vrátane pripísaných príjmov vo výške 1 245 miliónov EUR. Ak by sa ukazovateľ uplatnil na celkové finančné prostriedky, pri ktorých sa očakávalo, že budú k dispozícii pre tento článok (38 642 miliónov EUR), vyšlo by nedostatočné čerpanie vo výške – 360,2 milióna EUR.

V súčasnosti však členské štáty už zaplatili 99 % odhadovaných rozpočtových potrieb na oddelenú priamu pomoc na rok 2015. Komisia očakáva, že dostupné rozpočtové prostriedky a pripísané príjmy by mali byť dostatočné na krytie potrieb financovania v rámci tohto článku a že na konci rozpočtového roka možno očakávať určité nedostatočné čerpanie.

3.2.2.Ďalšia priama pomoc (– 64,3 milióna EUR)

Toto nedostatočné čerpanie schválených rozpočtových prostriedkov na iné druhy priamej pomoci v porovnaní s profilom výdavkov ukazovateľa stanoveného k 31. augustu 2015 je výsledkom pomalšieho tempa platieb v prípade niektorých režimov v tomto odvetví, najmä v prípade osobitnej viazanej podpory podľa článku 68. Komisia sa momentálne domnieva, že na konci rozpočtového roka možno očakávať určité nedostatočné čerpanie rozpočtových prostriedkov.

3.3.Audit poľnohospodárskych výdavkov (– 21,2 milióna EUR)

Okrem priamych výdavkov na monitorovacie a preventívne opatrenia vo výške 6,8 milióna EUR boli v rozpočte na rok 2015 zahrnuté odhady vo výške 20 miliónov EUR na pozitívne opravy schválených účtov a vo výške 60,5 milióna EUR na platby týkajúce sa urovnávania sporov. Na základe najnovších informácií budú členské štáty za urovnávanie sporov vyplácať kompenzačný úrok, ktorý bude nižší, než sa predpokladalo v rozpočte na rok 2015, pričom sa očakáva, že neuhradený zostatok sa vyplatí z rozpočtu na rok 2016. Komisia okrem toho takisto očakáva, že uhradí členským štátom sumy vo výške približne 20 miliónov EUR a 29,2 milióna EUR z dôvodu pozitívnych rozhodnutí o schválení účtov a o overení súladu. V tejto chvíli Komisia očakáva nedostatočné čerpanie rozpočtových prostriedkov na rok 2015 vyčlenených pre kapitolu auditu poľnohospodárskych výdavkov.

4.Plnenie rozpočtu na strane príjmov pripísaných EPZF

Z tabuľky v prílohe 1 vyplýva, že k 31. augustu 2015 boli vybrané pripísané príjmy vo výške 1 951,8 milióna EUR. Konkrétne ide o tieto príjmy:

–príjmy očakávané z opráv na základe rozhodnutí o schválení účtov a o overení súladu už boli vo veľkej miere vybrané a dosahujú výšku 1 062,8 milióna EUR;

–príjmy z nezrovnalostí predstavujú 138,3 milióna EUR, pričom sa do konca rozpočtového roka takisto očakávajú ďalšie sumy, a

–príjmy z odvodov za mlieko už boli momentálne všetky vybrané a predstavujú približne 409,4 milióna EUR.

A napokon suma pripísaných príjmov, ktoré sa nakoniec preniesli z roku 2014 do roku 2015, dosiahla 341,3 milióna EUR.